open-index/open-wikipedia-markdown huggingface dataset:
Σουμπραμανιάν Τσαντρασεκάρ

Ο **Σουμπραμανιάν Τσαντρασεκάρ** (*Subrahmanyan Chandrasekhar*, 19 Οκτωβρίου 1910 – 21 Αυγούστου 1995) ήταν Ινδός αστροφυσικός, στον οποίο απονεμήθηκε το βραβείο Νόμπελ Φυσικής το 1983 από κοινού με τον Γουίλιαμ Άλφρεντ Φάουλερ για τις «θεωρητικές μελέτες του στις φυσικές διεργασίες που είναι σημαντικές στη δομή και εξέλιξη των αστέρων». Τα μαθηματικά μοντέλα του για την αστρική εξέλιξη αποτελούν από τα καλύτερα τρέχοντα μοντέλα για τα ύστερα στάδια εξέλιξης των ογκωδών αστέρων και των μαύρων τρυπών. Το όριο Τσαντρασεκάρ πήρε το όνομά του από τον Τσαντρασεκάρ, ενώ το Αστεροσκοπείο Ακτίνων-Χ Τσάντρα της ΝΑΣΑ ονομάστηκε προς τιμή του.

Ο Τσαντρασεκάρ εργάστηκε σε μεγάλο εύρος αστροφυσικών προβλημάτων κατά τη διάρκεια της ζωής του, συνεισφέροντας στη σύγχρονη κατανόηση της αστρικής δομή, των λευκών νάνων, της αστροδυναμικής, της κβαντικής θεωρίας του ανιόντος υδρογόνου, της υδροδυναμικής και υδρομαγνητικής ισορροπίας, την ισορροπία ελλειψοειδών σωμάτων, τη γενική σχετικότητα, τη μαθηματική θεωρία των μαύρων τρυπών και τη θεωρία των συγκρουόμενων βαρυτικών κυμάτων. Στο Πανεπιστήμιο του Κέιμπριτζ, ανέπτυξε το θεωρητικό μοντέλο το οποίο εξηγεί τη δομή των λευκών νάνων αστέρων το οποίο λαμβάνει υπόψιν τη σχετικιστική μεταβολή της μάζας με τις ταχύτητες των ηλεκτρονίων που αποτελούν τη μάζα. Έδειξε ότι η μάζα του λευκού νάνου δεν μπορεί να υπερβαίνει τις 1,44 ηλιακές μάζες - το όριο Τσαντρασεκάρ. Ο Τσαντρασεκάρ αναθεώρησε τα μοντέλα αστροδυναμικής που πρότεινε ο Γιαν Όορτ, συνυπολογίζοντας τα μεταβαλλόμενα βαρυτικά πεδία για αστέρες κοντά στο κέντρο του Γαλαξία. Επεξέτεινε αυτά τα μοντέλα και στα διαστρικά αέρια, δείχνοντας ότι κατανέμονται πολύ ανομοιόμορφα.

Ο Τσαντρασεκάρ φοίτησε στο Προεδρικό Κολέγιο, στο Μαντράς (πλέον Τσεννάι) και στο Πανεπιστήμιο του Κέιμπριτζ. Στο μεγαλύτερο τμήμα της ακαδημαϊκής του σταδιοδρομίας εργαζόταν στο Πανεπιστήμιο του Σικάγου, όπου εργαζόταν στο Αστεροσκοπείο Γιέρκς και ήταν συντάκτης του *[[The Astrophysical Journal|Astrophysical Journal]]* από το 1952 μέχρι το 1971. Ανήκε στο διδακτικό προσωπικό του πανεπιστημίου από το 1937 μέχρι τον θάνατό του το 1995, σε ηλικία 84 ετών.

Ο Τσαντρασεκάρ ήταν ανιψιός του νομπελίστα Τσαντρασεκάρα Ράμαν.

## Παραπομπές


κατηγορία:Αμερικανοί φυσικοί
Κατηγορία:Αστροφυσικοί
Κατηγορία:Βραβευμένοι με Νόμπελ Φυσικής
Κατηγορία:Ινδοί νομπελίστες
Κατηγορία:Ινδοί φυσικοί
Κατηγορία:Φυσικοί του 20ού αιώνα
Τιμ Ροθ

Ο **Τιμ Ροθ** (αγγλικά: Tim Roth) είναι Άγγλος ηθοποιός και σκηνοθέτης.

Γεννήθηκε το 1961 στο Λονδίνο. Έχει παίξει στις ταινίες *[[Reservoir Dogs]]*, *[[Pulp Fiction]]*, *[[Παράξενα Παιχνίδια|Παράξενα παιχνίδια]]* και *[[Selma (ταινία)|Selma]]*. To 1995 έπαιξε στην ταινία *Ρομπ Ρόι: Εις το όνομα της τιμής* και κέρδισε βραβείο Β' ανδρικού ρόλου στα 49α βραβεία BAFTA, ενώ προτάθηκε για Χρυσή Σφαίρα και Όσκαρ Β' Ανδρικού Ρόλου.

Το 1999, σκηνοθέτησε την ταινία *[[Η ζώνη του πολέμου]]*, η οποία έχει ως θέμα την παιδική σεξουαλική κακοποίηση. Η ταινία κέρδισε βραβείο C.I.C.A.E. στο φεστιβάλ του Βερολίνου και βραβείο European Discovery of the Year στα Βραβεία Ευρωπαϊκού Κινηματογράφου. Επίσης, έλαβε υποψηφιότητα για βραβείο C.I.C.A.E. και Χρυσή Κάμερα στο Φεστιβάλ των Καννών. Το 2016, σε συνέντευξή του, ο Τιμ Ροθ δήλωσε πως ο ίδιος και ο πατέρας του υπέστησαν σεξουαλική κακοποίηση από τον παππού του όταν ήταν παιδιά.

## Φιλμογραφία
### Κινηματογράφος

### Τηλεόραση
*1983 Not Necessarily the News
*1984 Driving ambition 
*1985 TV Eye 
*1993 11 φόνοι χωρίς αιτία
*2009-2011 Lie to me
*2014 Klondike
*2016 Rillington Place
*2017 Tin Star 
*2017 ''Ο ύποπτος κόσμος του Τουίν Πικς''
## Παραπομπές

## Εξωτερικοί σύνδεσμοι
*

Κατηγορία:Βραβευμένοι με BAFTA
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι σκηνοθέτες
Μπέλα Ταρ

Ο **Μπέλα Ταρ** (Πετς, 21 Ιουλίου 1955 – Βουδαπέστη, 6 Ιανουαρίου 2026) ήταν Ούγγρος σκηνοθέτης, σεναριογράφος και παραγωγός. 

Ήταν ένας από τους πιο αναγνωρισμένους σκηνοθέτες όλων των εποχών, και μια από τις πιο σεβαστές φιγούρες στον κόσμο του κινηματογράφου. Ήταν επίσης γνωστός για ασπρόμαυρες και χαρακτηριστικά αργές ταινίες του οι οποίες περιέχουν μεγάλες σε διάρκεια λήψεις.

## Βιογραφία
Γεννήθηκε το 1955 στο Πετς της 
Ουγγαρίας. Σε ηλικία 16 ετών ξεκίνησε να γυρίζει super 8. και η πρώτη του επαγγελματική δουλειά ήρθε το 1977.

Δημιούργησε διαφορές ταινίες, έως ότου, το 1988 σκηνοθέτησε το *Κολαστήριο*, οπού πολλοί θεωρούν οτι επιτέλους βρήκε το χαρακτηριστικό του κινηματογραφικό στυλ. Μετά από αυτό, σκηνοθέτησε τέσσερις ταινίες, και όλες έλαβαν διθυραμβικές κριτικές. Η λιγότερο αναγνωρισμένη απο αυτές τις ταινίες είναι το *Ο άνθρωπος από το Λονδίνο*, το οποίο παρ' όλ' αυτά ήταν υποψήφιο για το βραβείο Χρυσού Φοίνικα στο Φεστιβαλ Καννών. Οι άλλες τρεις ταινίες είναι τα *Sátántangó, Οι Αρμονίες του Βεκμάιστερ* και *Το άλογο του Τορίνο*, τα οποία έχουν αποκληθεί αριστουργήματα απο πολλούς. Το *Οι Αρμονίες του Βεκμάιστερ* ονομάστηκε μια απο τις καλύτερες ταινίες του 21ου αιώνα απο το BBC. Το *άλογο του Τορίνο*, το οποίο ο Ταρ ανακοίνωσε πως θα ήταν η τελευταία του ταινία, κέρδισε στο 61ο φεστιβάλ του Βερολίνου την Αργυρή Άρκτο και το βραβείο FIPRESCI. Το *Sátántangó* θεωρείται ευρέως το αριστούργημα του Ταρ και μια απο τις καλύτερες ταινίες όλων των εποχών. Είναι γνωστό για την τεράστια του διάρκεια των 7,5 ωρών, και έχει αποκληθεί "το Άγιο Δισκοπότηρο του Κινηματογράφου". Το 2012, ψηφίστηκε ως μια απο τις 40 καλύτερες ταινίες όλων των εποχών απο το σεβαστό έντυπο Sight and Sound. Στην ίδια ψηφοφορία συμπεριλήφθηκαν *Οι Αρμονίες του Βεκμάιστερ* και *Το άλογο του Τορίνο*, που έλαβαν τον τίτλο της 172ης και της 231ης καλύτερης ταινίας όλων των εποχών αντίστοιχα.

Στην πλειοψηφία των έργων του απο την τελευταία περίοδο της καρίερας του συνεργάστηκε με την σύζυγό του Άγκνες Χρανίτσκι και με τον συγγραφέα Λάσλο Κρασναχορκάι. 

Οι σκηνοθέτες Τζιμ Τζάρμους και Γκας Βαν Σαντ έχουν εκφράσει το θαυμασμό τους για τη δουλειά του.

Απεβίωσε στις 6 Ιανουαρίου 2026, σε ηλικία 70 ετών.

## Φιλμογραφία
*1978 Ξενοδοχείο Magnezit (μικρού μήκους)
*1979 Οικογενειακή φωλιά 
*1981 Ο Αουτσάιντερ 
*1982 Προκατασκευασμένες σχέσεις
*1984 Φθινοπωρινό Αλμανάκ
*1988 Κολαστήριο
*1990 Το τελευταίο καράβι (μικρού μήκους) 
*1994 Satantango 
*1995 Ταξίδι στη μεγάλη ουγγρική πεδιάδα (μικρού μήκους) 
*2000 Οι αρμονίες του Βεκμάιστερ
*2004 Visions of Europe (μέρος «Πρόλογος») 
*2007 Ο άνθρωπος από το Λονδίνο
*2011 Το άλογο του Τορίνο

## Παραπομπές


Κατηγορία:Ούγγροι σεναριογράφοι
Κατηγορία:Ούγγροι παραγωγοί ταινιών
Κατηγορία:Ούγγροι σκηνοθέτες κινηματογράφου
Άρνο Πενζίας

Ο **Άρνο Άλαν Πενζίας** (*Arno Allan Penzias*, 26 Απριλίου 1933 - 22 Ιανουαρίου 2024) ήταν Αμερικανός φυσικός και ραδιοαστρονόμος, ο οποίος μαζί με τον Ρόμπερτ Γουίλσον ανακάλυψε την κοσμική ακτινοβολία υποβάθρου, ανακάλυψη για την οποία τους απονεμήθηκε το βραβείο Νόμπελ Φυσικής το 1978 από κοινού με τον Πιοτρ Καπίτσα, του οποίου το έργο δε σχετίζεται με το έργο των Πενζίας και Γουίλσον. Η ανακάλυψη της ακτινοβολίας υποβάθρου βοήθησε στην καθιέρωση της θεωρίας της Μεγάλης Έκρηξης στην κοσμολογία.

## Βιογραφία
Ο Πενζίας γεννήθηκε στο Μόναχο, Γερμανία. Σε ηλικία έξι ετών, ήταν ανάμεσα στα Εβραία παιδιά τα οποία μεταφέρθηκαν στην Βρετανία ως τμήμα της επιχείρησης διάσωσης Kindertransport. Λίγο αργότερα, τον ακολούθησαν οι γονείς του και η οικογένεια εγκαταστάθηκε το 1940 στη Νέα Υόρκη. Αποφοίτησε από το Τεχνικό Λύκειο του Μπρούκλιν το 1951 και στη συνέχεια εγγράφηκε στο Κολέγιο της Νέας Υόρκης για να μελετήσει χημεία, αλλά άλλαξε κατεύθυνση και το 1954 αποφοίτησε με πτυχίο φυσικής. Στη συνέχεια για δύο χρόνια εργάστηκε ως αξιωματικός των ραντάρ στον αμερικανικό στρατό. Το 1956 εγγράφηκε στο Πανεπιστήμιο Κολούμπια, όπου έλαβε το διδακτορικό του στη φυσική το 1962.
thumb|left|Οι Πενζίας και Γουίλσον πάνω στη Holmdel Horn Antenna, με την οποία πραγματοποίησαν τη σημαντικότερη ανακάλυψή τους.
Προσλήφθηκε στην Bell Labs στο Νιου Τζέρσεϊ, όπου, μαζί με τον Ρόμπερτ Γούντροου Γουίλσον, δούλεψε πάνω σε υπερευαίσθητους κρυογενικούς δέκτες μικροκυμάτων για παρατηρήσεις στη ραδιοαστρονομία. Το 1964, κατά τη διάρκεια της κατασκευής του πιο ευαίσθητου συστήματος δέκτη/κεραίας, την Holmdel Horn Antenna, βρήκαν ραδιοφωνικό θόρυβο τον οποίο δεν μπορούσαν να εξηγήσουν. Έχοντας απορρίψει όλες τις πηγές συμβολής, ο Πενζίας επικοινώνησε με τον Ρόμπερτ Ντικ, ο οποίος πρότεινε ότι μπορεί να ήταν η ακτινοβολία υποβάθρου που προέβλεπαν κάποιες κοσμολογικές θεωρίες. Συμφώνησαν με τον Ντικ να δημοσιεύσουν δίπλα-δίπλα γράμματα στην Astrophysical Journal, με τον Πενζίας και τον Γουίλσον να εξηγούν τις παρατηρήσεις τους και τον Ντικ να προτείνει ότι πρόκειται για την κοσμική μικροκυμάτικη ακτινοβολία υποβάθρου, το υπόλειμμα της Μεγάλης Έκρηξης.

Ο Πενζίας έγινε μέλος της Αμερικανικής Ακαδημίας Τεχνών και Επιστημών το 1975. Το 1977, οι δυο τους έλαβαν το βραβείο Χένρι Ντράπερ της Εθνικής Ακαδημίας Επιστημών των Ηνωμένων Πολιτειών και το 1978 το βραβείο Νόμπελ Φυσικής.

Απεβίωσε σε ηλικία 90 ετών στις 22 Ιανουαρίου 2024.

## Παραπομπές


κατηγορία:Αμερικανοί φυσικοί
κατηγορία:Αμερικανοί αστρονόμοι
κατηγορία:Αστροφυσικοί
κατηγορία:Ραδιοαστρονομία
κατηγορία:Βραβευμένοι με Νόμπελ Φυσικής
Κάρυ (αποσαφήνιση)

Η λέξη **Κάρυ** μπορεί να αναφέρεται:

* Κάρυ, ένα πιάτο που κατάγεται από την κουζίνα της Ινδικής υποηπείρου.
* Κάρυ (σκόνη), μείγμα μπαχαρικών με πολύ διαφορετική σύνθεση.
* Κάρυ (δέντρο), το τροπικό έως υποτροπικό δέντρο Μουρραιΐα του Κένιγκ.
Καγιέν (αποσαφήνιση)

Η λέξη **Καγιέν** μπορεί να αναφέρεται:

* Καγιέν, την πρωτεύουσα του γαλλικού υπερπόντιου νόμου της γαλλικής Γουιάνας.
* Καγιέν (πιιπεριά) φυτό, ποικιλία του είδους Καψικόν το ετήσιον.
* Καγιέν (πιπέρι), το μπαχαρικό κόκκινο καυτό πιπέρι τσίλι
Λουσότο

Το **Λουσότο** (Αγγλικά: *Lushoto*, Σουαχίλι: *Lushoto (mji)*), είναι μικρή πόλη που βρίσκεται σε υψόμετρο 1.930 m επάνω από την επιφάνεια της θάλασσας, στα Ουσαμπάρα Όρη.

Είναι η επαρχιακή πρωτεύουσα της Περιοχής Λουσότο *(Lushoto District)*.

Η πόλη, αποτελείται διοικητικά από ένα Αστικό Τμήμα και σύμφωνα με την απογραφή του 2012, ο πληθυσμός του ήταν 28.190 άτομα.

## Ιστορία
Παλαιότερα ήταν γνωστή ως *Wilhelmstal* (Γερμανικά: Κοιλάδα του Γουλιέλμου) και πήρε το όνομά της από τον Αυτοκράτορα Γουλιέλμο Β΄ της Γερμανίας.

Κατά τη διάρκεια της Γερμανικής αποικιακής περιόδου από το 1890 έως το 1918, η περιοχή ήταν δημοφιλής στους εποίκους, εξ'ου και το Γερμανικό όνομα *Wilhelmstal*, στην τοποθεσία. Δημιουργήθηκαν μεγάλα αγροκτήματα και φυτείες και η περιοχή είχε εκτιμηθεί για το ευχάριστο ορεινό της κλίμα. Πολυάριθμες Εκκλησιαστικές αποστολές ήταν και παραμένουν ενεργές.

## Μεταφορές
Το Λουσότο *(Lushoto)* συνδέεται με ασφαλτοστρωμένο δρόμο, μέσω του Μόμπο *(Mombo)*, με τον οδικό κορμό B1, ο οποίος συνδέει την Αρούσα *(Arusha)* με το Νταρ ες Σαλαάμ *(Dar es Salaam)*. 

Καθημερινά, εκτελούνται δρομολόγια με τις δημόσιες συγκοινωνίες για Νταρ ες Σαλαάμ *(Dar es Salaam)*, Αρούσα *(Arusha)*, Μόσι *(Moshi)* και Τάνγκα *(Tanga)*.

## Τουρισμός
Το τροπικό της δάσος, είναι ένα από τα πιο δημοφιλή βιο-ποικιλόμορφα μέρη στην Αφρική. Συνορεύοντας με το τροπικό δάσος, της περιοχής και συγκεκριμένα επί της παρακείμενης οροσειράς των Ουσαμπάρα, υπάρχει το εδώ και σχεδόν 50 χρόνια, ελληνικών συμφερόντων - ιδιοκτησίας κατάλυμα, με την επωνυμία ''Lawns Hotel.

## Γεωργία
Η ενδοχώρα του είναι ιδανική για τη γεωργία, η οποία περιλαμβάνει: μπανάνες, αχλάδια, κολοκύθια, ντομάτες, πατάτες, γλυκοπατάτες, αραβόσιτο, λάχανα, καρότα, πιπεριές, μήλα κλπ.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
* Περιοχή Λουσότο

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

*  Lushoto District Homepage for the 2002 Tanzania National Census
*  lushoto district website

Κατηγορία:Κατοικημένες περιοχές στην Περιφέρεια Τάνγκα
Κατηγορία:Πόλεις της Τανζανίας
Κωδικοί αεροπορικών εταιρειών

μικρογραφία|Κωδικοί αεροπορικών εταιριών σε διαθνές αεροδρόμιο στην Ιαπωνία.
Οι **κωδικοί αεροπορικών εταιρειών** χρησιμοποιούνται για την ταυτοποίηση των αεροπορικών εταιρειών. Υπάρχουν οι κωδικοί της Διεθνούς Ένωσης Αερομεταφορών (IATA) που περιλαμβάνουν δύο χαρακτήρες, οι κωδικοί του Διεθνούς Οργανισμού Πολιτικής Αεροπορίας (ICAO) που αποτελούνται από τρεις χαρακτήρες και οι κωδικοί κλήσης (callsign).

## Κωδικός IATA
Οι κωδικοί IATA περιλαμβάνουν δύο χαρακτήρες που έχουν δοθεί από τη Διεθνή Ένωση Αερομεταφορών (IATA) για τις αεροπορικές εταιρείες ανά τον κόσμο. Το πρότυπο περιγράφεται στο *Πρότυπο Εγχειρίδιο Πληροφοριών Δρομολογίων* (Standard Schedules Information Manual) της ΙΑΤΑ και οι κωδικοί περιγράφονται στο *Διευθυντήριο Αεροπορικής Κωδικοποίησης* (Airline Coding Directory) της ΙΑΤΑ.

## Κωδικός ICAO
Οι κωδικοί ICAO αποτελούνται από τρεις χαρακτήρες οι οποίοι δόθηκαν από το Διεθνή Οργανισμό Πολιτικής Αεροπορίας (ICAO). Οι κωδικοί ICAO εκδίδονται από το 1947. Έγιναν το επίσημο νέο πρότυπο σύστημα τον Νοέμβριο του 1987.

## Κωδικός κλήσης
Οι περισσότερες αεροπορικές εταιρείες χρησιμοποιούν ένα κωδικό κλήσης (callsign), που συνήθως αναφέρεται κατά τη διάρκεια μιας επικοινωνίας μεταξύ του πιλοτηρίου ενός αεροσκάφους με κάποιο πύργο ελέγχου, μέσω ραδιοτηλεφώνου.

## Παραπομπές


## Εξωτερικοί σύνδεσμοι
* International Civil Aviation Organization
* ICAO On-line Publications Purchasing
* IATA's Airline and Airport Code Search

Κατηγορία:Αεροπορικές εταιρείες
Ένωση Σωματείων Πετοσφαίρισης Κρήτης

Η **Ένωση Σωματείων Πετοσφαίρισης Κρήτης** (επίσης γνωστή ως **Ε.Σ.ΠΕ.Κ.**) είναι ο τοπικός οργανισμός που διατηρεί την εποπτεία του αθλήματος της πετοσφαίρισης στην Περιφέρεια Κρήτης. Ιδρύθηκε το 1991 και είναι υπό τη δικαιοδοσία της Ελληνικής Ομοσπονδίας Πετοσφαίρισης (Ε.Ο.ΠΕ.). Διοργανώνει τοπικές διοργανώσεις ανδρών, γυναικών και μικρότερων ηλικιών.

## Κατάλογος πρωταθλητών και κυπελλούχων
### Πρωτάθλημα ΤΕ Κρήτης
Πριν την ίδρυση της Ενωσης υπήρχε η Τοπική Επιτροπή.

### Πρωταθλητές και κυπελλούχοι ανωτέρου επιπέδου

## Κύπελλο
Έπειτα από αρκετά χρόνια επιστρέφει το 2023-24 το Κύπελλο βόλεϊ Κρήτης ξανά στη μνήμη του σπουδαίου Ρεθυμνιώτη παράγοντα Κωστή Ψαρουδάκη.

### Τελικοί
**Ανδρών**

**Γυναικών**

## Παραπομπές


## Πηγές
*ΑΡΧΕΙΟ ΠΡΩΤΑΘΛΗΤΕΣ

## Εξωτερικοί σύνδεσμοι
* Επίσημη Ιστοσελίδα της Ε.Σ.ΠΕ.Κ.
Chevalier (ταινία)

Το ***Chevalier*** είναι μία ελληνική κωμική - σατιρική ταινία του 2015, σε σκηνοθεσία Αθηνάς Ραχήλ Τσαγγάρη. Το σενάριο το έγραψε η Τσαγγάρη και ο Ευθύμης Φιλίππου. Πρωταγωνιστούν οι: Γιώργος Κέντρος, Πάνος Κορώνης, Βαγγέλης Μουρίκης, Μάκης Παπαδημητρίου, Γιώργος Πυρπασόπουλος και Σάκης Ρουβάς.

## Πλοκή
Επίκεντρο της ταινίας είναι έξι άνδρες, οι οποίοι ψαρεύουν σε ένα πολυτελές γιοτ. Όταν, όμως, το γιοτ πάθει βλάβη και τους ακινητοποιήσει κάπου στον Σαρωνικό, εκείνοι για να περάσουν την ώρα τους, παίζουν ένα αυτοσχέδιο παιχνίδι, το οποίο θα αναδείκνυε ποιος είναι ο «καλύτερος, γενικώς», με έπαθλο ένα δαχτυλίδι chevalier.

## Διανομή

* Γιώργος Κέντρος, γιατρός
* Πάνος Κορώνης, Γιώργος
* Βαγγέλης Μουρίκης, Νικολάου
* Μάκης Παπαδημητρίου, Δημήτρης
* Γιώργος Πυρπασόπουλος, Γιάννης
* Σάκης Ρουβάς, Χρήστος
* Γιάννης Δρακόπουλος, καμαρότος
* Νίκος Ορφανός, καπετάνιος
* Κώστας Φιλίππογλου, μάγειρας
* Νίκος Μαρδάκης, μηχανικός
* Όλια Λαζαρίδου, φωνή στο τηλέφωνο

## Παραγωγή
Η ταινία έκανε πρεμιέρα στις 12 Αυγούστου του 2015, στο Λοκάρνο. Την ίδια χρονιά συμμετείχε και στο Φεστιβάλ Κινηματογράφου του Τορόντο. Μεταξύ άλλων διακρίσεων, η ταινία ήταν η ελληνική συμμετοχή στην 89η Τελετή Όσκαρ, που έλαβε χώρα τον Φεβρουάριο του 2017, στην κατηγορία Όσκαρ Καλύτερης Ξενόγλωσσης Ταινίας.

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2015
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2010
Κατηγορία:Ελληνικές κωμικές ταινίες
Κατηγορία:Ελληνικές σατιρικές ταινίες
Κατηγορία:Ταινίες γυρισμένες στην Ελλάδα
Κατηγορία:Buddy ταινίες
Έρημος Ντανακίλ

Η **έρημος Ντανακίλ** είναι έρημος στη βορειοανατολική Αιθιοπία, την Νότια Ερυθραία και το ΒΔ Τζιμπουτί. Βρίσκεται στο Τρίγωνο Αφάρ και έχει έκταση 100.000 τετραγωνικά χιλιόμετρα (10.000.000 εκτάρια) άγονου εδάφους. Η περιοχή είναι γνωστή για τα ηφαίστεια της και την υπερβολική ζέστη, με θερμοκρασίες ημέρας που ξεπερνούν τους 50°C (122°F). Όντας στο Βύθισμα Ντανακίλ, είναι ένα από τα χαμηλότερα και θερμότερα μέρη στη Γη. Κατοικείται από λίγους Αφάρ, που ασχολούνται με την εξόρυξη αλατιού. 

## Γεωλογία
Η τοπική γεωλογία χαρακτηρίζεται από ηφαιστειακή και τεκτονική δραστηριότητα, διάφορους κλιματικούς κύκλους και ασυνεχή διάβρωση. Η έρημος περιλαμβάνει σειρά από λίμνες που σχηματίστηκαν από ροές λάβας. Ανάμεσά τους διακρίνεται η λίμνη Αφρέρα, με αποθέσεις αλατιού στις όχθες της. Η περιοχή πλαισιώνεται ανατολικά από τις Άλπεις Ντάνκαλ, σύστημα ορέων με λίγους ηφαιστειακούς κώνους που κορυφώνονται σε υψόμετρο 2.130 μέτρα, στο όρος Ράμλο. Αποθέσεις αλατιού με πάχος μέχρι 800 μέτρα (2.600 πόδια) πάχους βρίσκονται στο Σαλτ Πλέιν. Άλλες τοπικές λίμνες περιλαμβάνουν τη λίμνη Ασάλε 116 μέτρα (381 πόδια) κάτω από το επίπεδο της θάλασσας και τη λίμνη Τζουλέττι/Αφρέρα (80 μέτρα (260 πόδια) κάτω από το επίπεδο της θάλασσας). Αμφότερες διαθέτουν κρυπτοβυθίσματα στο κοίλωμα Ντανακίλ. 

Στην περιοχή περιλαμβάνονται πολλά ενεργά ηφαίστεια, συμπεριλαμβανομένων των Μαράχο, Νταμπάχου, Αφντέρα και Έρτα Άλε.

## Εξόρυξη αλατιού
Το αλάτι εξορύσσουν οι Αφάρ φορτώνοντας στις καμήλες τους έως και 30 πλίνθους αλατιού με βάρος 4 κιλά η καθεμία. Στη συνέχεια, μετά από ταξίδι δύο ημερών φθάνουν στην κοντινότερη πόλη, χρησιμοποιώντας φρουρούς για τη φύλαξη του εμπορεύματος.

## Παραπομπές σημειώσεις


## Εξωτερικοί σύνδεσμοι
*.
*.
*.
*.

Κατηγορία:Έρημοι της Αφρικής
Κατηγορία:Έρημοι της Αιθιοπίας
Κατηγορία:Γεωγραφία της Ερυθραίας
Κατηγορία:Γεωγραφία του Τζιμπουτί
Ματσίνγκα

Οι **Ματσίνγκα** *(Machinga)* (πληθυντικός Ουαματσίνγκα *(Wamachinga)*), είναι μια εθνοτική και γλωσσική ομάδα που βρίσκεται στην Περιφέρεια Λίντι *(Lindi Region)* (στις Περιοχές Κίλουα *(Kilwa District)* και Λίντι *(Lindi District)*), στη νότια ακτή του Ινδικού Ωκεανού *(Indian Ocean)* της Τανζανίας.

Οι γειτονικές φυλές είναι: στα βόρεια οι Ματούμπι *(Matumbi)*, δυτικά οι Μουέρα *(Mwera)* και νότια οι Μακόντε *(Makonde)*.

Το 1987, ο πληθυσμός των Ματσίνγκα *(Machinga)* αριθμούσε 36.000 άτομα.

Ο ευτυχισμένος γάμος εκτιμάται ιδιαιτέρως. Ο γαμπρός καλείται να καταβάλει ένα μικρό τίμημα ως προίκα, για τη νύφη του και να της εξασφαλίσει την καλή του φροντίδα. Είναι μάλλον σύνηθες για τους Ματσίνγκα *(Machinga)*, να νυμφεύονται μετά των γειτόνων των Μουέρα *(Mwera)*.

## Δείτε επίσης
* Μπένα
* Μακόντε

## Σημειώσεις

;Παραπομπές σημειώσεων


## Παραπομπές


Κατηγορία:Εθνοτικές ομάδες στην Τανζανία 
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Κούτου

Οι **Κούτου** (*Kutu*) ή Ζιράχα *(Ziraha)* (πληθυντικός Ουακούτου *(Wakutu)*), είναι μια μητρογραμμική εθνοτική και γλωσσική ομάδα που βρίσκεται στην Περιφέρεια Μορογκόρο *(Morogoro Region)* (στις Περιοχές Αγροτική Περιοχή Μορογκόρο *(Morogoro Rural District)* και Κιλόσα *(Kilosa District)*)· στην Περιφέρεια Πουάνι *(Pwani Region)*: δυτικά του Νταρ ες Σαλαάμ *(Dar es Salaam)*, στην κεντρική Τανζανία.

Οι Κούτου *(Kutu)* ζουν νοτίως του Μορογκόρο *(Morogoro)* στη ζώνη του Ποταμού Μπέτα *(Mbeta River)*, στους πρόποδες των Ουλουγκούρου Ορέων *(Uluguru Mountains)*.

Οι κύριες καλλιέργειες των κατοίκων της περιοχής ήταν ρύζι, αραβόσιτος και σόργο. Μέχρι το 1989, το βαμβάκι ήταν μια κύρια καλλιέργεια, τώρα στη θέση του, καλλιεργούνται σπόροι σουσαμιού.

Το 1987, ο πληθυσμός των Κούτου *(Kutu)* αριθμούσε 45.000 άτομα.

## Δείτε επίσης
* Κουέρε
* Κάμι
* Ρουφίτζι (φυλή)
* Λουγκούρου

## Σημειώσεις

;Παραπομπές σημειώσεων


## Παραπομπές


Κατηγορία:Εθνοτικές ομάδες στην Τανζανία 
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Νικίας επιγραμματοποιός

Ο **Νικίας** από τη Μίλητο (αναφερόμενος στην διεθνή βιβλιογραφία και **Νικίας ο Μιλήσιος**), ήταν ιατρός, λόγιος και ποιητής, επιγραμματοποιός του 3ου αιώνα π.Χ, συμμαθητής του φημισμένου, αργότερα, ιατρού Ερασίστρατου και στενός φίλος του ποιητή Θεοκρίτου.

Ο Θεόκριτος αναφέρεται σε αυτόν στο ειδύλλιό του με τίτλο Κύκλωψ (Ειδύλλιο XI), καθώς και στο ειδύλλιο αρ. 28 XXVIII (Ηλακάτη) με το οποίο συνοδεύει το δώρο του, ένα αδράχτι (μια ηλακάτη) από ελεφαντόδοντο, προς τη σύζυγο του Νικία, Θευγενὶδα, για να την ευχαριστήσει για τη φιλοξενία.

Ο Μελέαγρος αναφέρει τον Νικία στο εισαγωγικό του ποίημα στον Στέφανό του, εκεί που παρομοιάζει τους ποιητές με λουλούδια του στεφάνου ως «χλοερόν τε σύσιμβρον Νικίου», όπου το σύσιμβρο, (αναφερόμενο και σκύμβρο ή συσίμβριο) αναφέρεται φυτό, το οποίο περιγράφεται στα ''Γεωπονικά'' (περί σκύμβρα) ως «ορέξεως ενεργητικόν και έρων κινητικόν». Σημειώνεται ότι η παρομοίωση του Μελεάγρου, γίνεται με φυτό με θεραπευτικές ιδιότητες, συσχετίζοντας το ιατρικό του επάγγελμα.

Τα επιγράμματα που αποδίδονται σε αυτόν είναι στην Παλατινή Ανθολογία τα VI 122, 127, 170, VII 200, IX 315, 564, 398 ενώ στην Ανθολογία του Πλανούδη βρίσκονται και τα XVI 188, 189 τα οποία δεν υπάρχουν στην Παλατινή.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι Έλληνες ιατροί
Αρντιγκλάι

Το **Αρντιγκλάι** (Ardingly) είναι χωριό της κομητείας του Δυτικού Σάσσεξ.

## Ιστορία
Πριν τη Ρωμαϊκή κατάκτηση της Βρετανίας, η ευρύτερη περιοχή του Αρντιγκλάι καλυπτόταν από δάσος. Αργότερα, οι Ρωμαίοι κατασκεύασαν στρατιωτικό δρόμο, ο οποίος διέσχιζε την περιοχή του σημερινού Αρντιγκλάι. Ένας δεύτερος δρόμος, ο σημερινός κεντρικός δρόμος, κατασκευάστηκε για να διευκολύνει την κάθοδο από τα Σάουθ Ντάουνς προς θερινά κτήματα στην περιοχή του Δυτικού Σάσεξ. 

Ο ναός του χωριού χτίστηκε μεταξύ του 1325 και 1340. 

## Αξιοθέατα
Η έπαυλη του Γουέικχερστ Πλέις (Wakehurst Place) χτίστηκε γύρω στο 1200 και επισκευάστηκε το 1590· σήμερα την έπαυλη επισκέπτονται περισσότερα από 400.000 άτομα κάθε χρόνο. Βόρεια του χωριού, η Αγροτική Έκθεση της Νότιας Αγγλίας ελκύει γύρω στους 200.000 επισκέπτες ετησίως. Το χωριό έδωσε το όνομά του στο παραπλήσιο ιδιωτικό σχολείο Αρντιγκλάι Κόλετζ (Ardingly College), που ιδρύθηκε το 19ο αιώνα από τον Αγγλικανό ιερέα Ναθάνιελ Γούνταρντ. Ο, ανενεργός σήμερα, σιδηροδρομικός σταθμός του χωριού λειτούργησε από το 1883 ως το 1963.

## Εξωτερικοί σύνδεσμοι

http://www.ardingly.org/

http://www.seas.org.uk/

http://www.kew.org/visit-wakehurst

http://www.ardingly.com/

Κατηγορία:Χωριά της Αγγλίας
Αθηνά Ραχήλ Τσαγγάρη

Η **Αθηνά Ραχήλ Τσαγγάρη** (γενν. 2 Απριλίου 1966) είναι Ελληνίδα σκηνοθέτιδα, κινηματογραφική παραγωγός και σχεδιάστρια προβολών. 

Συνίδρυσε την εταιρεία παραγωγής Ηaos Film το 1997, ενώ σπούδαζε σκηνοθεσία στο Πανεπιστήμιο του Ώστιν. Η πρώτη της σκηνοθεσία ήταν το *The Slow Business of Going* (2000). Το 2004 επέστρεψε στην Ελλάδα όπου εργάστηκε σε διάφορες προβολές Μέσων στους Ολυμπιακούς Αγώνες του 2004.

Οι επόμενες ταινίας μεγάλου μήκους της ήταν το *[[Attenberg]]* (2010) και το *[[Chevalier (ταινία)|Chevalier]]* (2015). Η τελευταία αποτέλεσε την ελληνική συμμετοχή στην κατηγορία Καλύτερης Ξενόγλωσσης Ταινίας για τα Βραβεία Όσκαρ του 2017. Για την ταινία *Attenberg*, η Τσαγγάρη έχει τιμηθεί, μεταξύ άλλων, με δύο βραβεία στο Φεστιβάλ Βενετίας, καθώς και με το Βραβείο της Κριτικής Επιτροπής στο Φεστιβάλ Κινηματογράφου Θεσσαλονίκης.

Ανάμεσα στις ταινίες που έχει κάνει την παραγωγή με τη Haos Film είναι οι *[[Κινέττα (ταινία)|Κινέττα]]* (2005), *[[Κυνόδοντας (ταινία)|Κυνόδοντας]]* (2009) και *[[Άλπεις (ταινία)|Άλπεις]]* (2011) του Γιώργου Λάνθιμου, ο οποίος είχε έναν κεντρικό ρόλο στο *Attenberg.*

## Παραπομπές


## Εξωτερικοί σύνδεσμοι
*Official Haos Film website
*Official Attenberg website
*

Κατηγορία:Έλληνες σκηνοθέτες
Κατηγορία:Έλληνες παραγωγοί ταινιών
Κατηγορία:Έλληνες σεναριογράφοι
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Greatest Hits (Guns N' Roses)

Το ***Greatest Hits*** είναι μια συλλογή κομματιών του αμερικανικού hard rock συγκροτήματος Guns N' Roses. Κυκλοφόρησε το 2004 από την Geffen Records, κυρίως λόγω της αργής προετοιμασίας του άλμπουμ *[[Chinese Democracy]]*. Τα μέλη του συγκροτήματος προχώρησαν σε μήνυση της Geffen καθώς ήταν αντίθετοι στην κυκλοφορία του δίσκου λόγω των τραγουδιών που επιλέχτηκαν.

Παρά το γεγονός ότι δεν προωθήθηκε, το άλμπουμ τα πήγε καλά στα τσαρτ. Έχει πουλήσει πάνω από 5.000.000 αντίτυπα στις Ηνωμένες Πολιτείες.

## Κομμάτια

## Κυκλοφορία και δίκη
Ο δίσκος απέσπασε κυρίως θετικές κριτικές. Ωστόσο, οι θαυμαστές του συγκροτήματος φάνηκαν δυσαρεστημένοι λόγω της έλλειψης αγαπημένων κομματιών όπως τα "It's So Easy" και "Nightrain". Ο τραγουδιστής Αξλ Ρόουζ προσπάθησε να ακυρώσει την κυκλοφορία μηνύοντας την Geffen. Πίστευε πως ο δίσκος θα κατέστρεφε το *[[Chinese Democracy]]*. Τα (τότε) πρώην μέλη Slash και Νταφ ΜαΚέγκαν βοήθησαν τον Ρόουζ, παρότι δεν συναντήθηκαν. Οι Guns N' Roses απέτυχαν και το άλμπουμ κυκλοφόρησε.

## Προσωπικό
* Αξλ Ρόουζ - κύρια φωνητικά, πλήκτρα, πιάνο
* Slash - κιθάρες
* Ίζυ Στράντλιν - κιθάρες, φωνητικά (1-11)
* Νταφ ΜαΚέγκαν - μπάσο, φωνητικά, ακουστική κιθάρα στο "Patience"
* Στίβεν Άντλερ - ντραμς (1-4, 6)
* Ματ Σόρουμ - ντραμς, κρουστά, φωνητικά (5, 7-14)
* Ντίζυ Ριντ - πλήκτρα, πιάνο (5-14)
* Γκίλμπυ Κλαρκ - κιθάρα (12-13)
* Πωλ Τομπάιας - κιθάρα (14)

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 2004
Ύφεση (μουσική)

thumb|120px|Το σύμβολο της ύφεσης μπροστά από νότα
**Ύφεση** ονομάζεται η ελάττωση ενός μουσικού τόνου κατά 1 ημιτόνιο. Συμβολίζεται με το σύμβολο ♭ και μπαίνει μπροστά από νότα. Επίσης, χρησιμοποιείται η διπλή ύφεση (𝄫), η οποία ελαττώνει κατά 2 ημιτόνια τον ήχο της νότας της οποίας γράφεται, καθώς και πολύ σπάνια η τριπλή ύφεση (♭♭♭), η οποία μειώνει έναν φθόγγο κατά τρία ημιτόνια ή έναν ολόκληρο τόνο και ένα ημιτόνιο.

## Παραπομπές


## Δείτε επίσης
* δίεση
* μουσική κλίμακα

Κατηγορία:Μουσική θεωρία
Κατηγορία:Μουσική σημειογραφία
Κατάλογος έργων του Ραφαήλ

Η σελίδα αυτή περιλαμβάνει κατάλογο έργων του Ραφαήλ. 

## Α. Έργα διάφορα

## Β. Βατικανό. Αίθουσες του [[Αποστολικό Παλάτι|Αποστολικού Ανακτόρου]]

## Πηγές
* Christof Thoenes. Raphael. TASCHEN. 2007.
* Official sites of the museums.

 
Κατηγορία:Κατάλογοι έργων τέχνης
*
Νευρική σύναψη

μικρογραφία|Ένα παράδειγμα χημικής σύναψης που σχηματίζεται από την επαφή ενός κινητικού νευρώνα με μια μυική ίνα. Μέσω αυτής της νευρομυικής σύναψης ο κινητικός νευρώνας στέλνει την εντολή στη μυική ίνα που προκαλεί τη μυική συστολή.

Στο νευρικό σύστημα, η** νευρική σύναψη** είναι μια μικροσκοπική δομή που επιτρέπει σε έναν νευρώνα, δηλαδή σε ένα νευρικό κύτταρο, να μεταδώσει ένα ηλεκτρικό ή χημικό σήμα σε έναν άλλο νευρώνα ή ένα κύτταρο επιφορέα (το οποίο επιφέρει κάποια μεταβολή κατάστασης). Μερικοί ερευνητές επεκτείνουν την έννοια, ώστε να περιλαμβάνει την επικοινωνία νευρώνων με οποιονδήποτε άλλους τύπους κυττάρων, όπως τα κινητικά κύτταρα και τα μυικά κύτταρα (νευρομυική σύναψη). Ο Ισπανός νευρολόγος Σαντιάγο Ραμόν ι Καχάλ πρότεινε ότι οι νευρώνες δεν είναι συνεχείς μέσα στο σώμα, αλλά παρόλα αυτά εξακολουθούν να επικοινωνούν ο ένας με τον άλλο, μια ιδέα που είναι γνωστή ως το δόγμα του νευρώνα. 

Υπάρχουν δύο ειδών συνάψεις στο νευρικό σύστημα, οι χημικές και οι ηλεκτρικές συνάψεις, με τις χημικές να αποτελούν την πλειοψηφία. Οι συνάψεις (τουλάχιστον οι χημικές συνάψεις) παγιώνονται μέσω συναπτικών μορίων προσκόλλησης που προβάλλουν από τον προ- και μετα-συναπτικό νευρώνα και τα οποία προσκολλούνται μεταξύ τους.

Η λέξη "σύναψη" (προερχόμενη ετυμολογικά από το*συνάπτεὶν*, *συν* και *ἅπτειν*) εισήχθη το 1897 από τον Άγγλο νευροφυσιολόγο Τσαρλς Σκοτ Σέρινγκτον. Ο Σέρινγκτον προσπάθησε να βρει τον κατάλληλο όρο που θα αναδείκνυε μια ένωση μεταξύ δύο *ξεχωριστών* στοιχείων, και ο όρος "σύναψη" προτάθηκε από τον Άγγλο κλασικό φιλόλογο Άρθουρ Γούλγκαρ Βήραλ.

Οι συνάψεις είναι απαραίτητες για την νευρωνική λειτουργία: οι νευρώνες είναι κύτταρα εξειδικευμένα στη μετάδοση σημάτων και οι συνάψεις είναι τα μέσα με τα οποία πραγματοποιείται η μετάδοση αυτή. Σε μια σύναψη, η πλασματική μεμβράνη του *προσυναπτικού* νευρώνα έρχεται σε στενή επαφή με τη μεμβράνη του *μετασυναπτικού* νευρώνα. Τόσο το προσυναπτικό όσο και το μετασυναπτικό μέρος της σύναψης περιέχουν εκτενείς μοριακούς μηχανισμούς που συνδέουν τις δύο μεμβράνες και πραγματοποιούν τη σηματοδότηση. Σε πολλές συνάψεις, το προσυναπτικό τμήμα βρίσκεται σε έναν άξονα, αλλά σε κάποιες περιπτώσεις η μετασυναπτική δομή βρίσκεται σε έναν δενδρίτη ή ένα κυτταρικό σώμα. Τα αστροκύτταρα επίσης ανταλάσουν πληροφορία με νευρώνες, απαντώντας στη συναπτική δραστηριότητα και, με τη σειρά τους, ρυθμίζοντας την νευροδιαβίβαση.

## Παραπομπές


Κατηγορία:Νευροφυσιολογία
Κατηγορία:Νευροβιολογία
Χααρλεμμερμέιρ

Το **Χααρλεμμερμέιρ** (ολλανδικά: *Haarlemmermeer*, ) είναι δήμος στην Ολλανδία, στην επαρχία της Βόρειας Ολλανδίας. Είναι ένα πόλντερ, που αποτελείται από γη που λαμβάνεται από το νερό, και η ονομασία *Haarlemmermeer* σημαίνει λίμνη του Χάαρλεμ, αναφερόμενη στο σώμα του νερού από το οποίο η περιοχή αναγεννήθηκε τον 19ο αιώνα.

## Μεταφορές
Το Αεροδρόμιο Σχιπχόλ, το κύριο διεθνές αεροδρόμιο της Ολλανδίας, βρίσκεται στο Χααρλεμμερμέιρ, με προορισμούς σε όλο τον κόσμο.

## Παραπομπές


## Εξωτερικοί σύνδεσμοι
* 

Κατηγορία:Διοικητική διαίρεση της Ολλανδίας
Χερενφέιν

Το **Χερενφέιν** (ολλανδικά: *Heerenveen*, , δυτικά φρισικά: *It Hearrenfean*, ) είναι πόλη και δήμος στην Επαρχία Φρίσλαντ, στο βόρειο τμήμα της Ολλανδίας.

## Ιστορία
Η πόλη ιδρύθηκε το 1551 από τρεις άρχοντες ως θέση για το σκάψιμο της τύρφης που χρησιμοποιούνταν ως καύσιμη ύλη, εξ ου και η ονομασία (*heer* που σημαίνει «άρχοντας» και *veen* που σημαίνει «τύρφη»). Το Χερενφέιν δεν εμπεριέχονταν στις παραδοσιακές έντεκα πόλεις της επαρχίας Φρίσλαντ, δεδομένου ότι δεν είχε τα λεγόμενα δικαιώματα πόλης. Ωστόσο σήμερα είναι ένας από τους μεγαλύτερους δήμους της επαρχίας.

Ο ανεμόμυλος *Έλχελεχε* (Welgelegen) ή *Τιέπκεμα* (Tjepkema) *Μόλε* (Molen) είναι ο μόνος που απέμεινε από τους δεκαεπτά που είχαν σταθεί στο Χερενφέιν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ολλανδίας
Baltika Breweries

Η **Baltika Breweries** (ρωσικά: ООО Пивоваренная компания Балтика) είναι η δεύτερη μεγαλύτερη εταιρεία ζυθοποιίας στη Ρωσία, ηγέτης της ρωσικής αγοράς μπίρας με μερίδιο πάνω από το 38% της αγοράς. Η έδρα της εταιρείας βρίσκεται στην Αγία Πετρούπολη και ανήκει στο δανικό όμιλο ζυθοποιίας Carlsberg.

Η μάρκα Балтика ήταν μία από τις δύο ρωσικές μάρκες (μαζί με την εταιρεία Lukoil) που περιλαμβάνονταν στον κατάλογο των *Financial Times Top100 Most Valuable Global Brands* το 2007. Ωστόσο, η Балтика δε βρέθηκε στη συγκεκριμένη κατάταξη το 2009. Η μάρκα Балтика ήταν μία από τις τρεις κορυφαίες μάρκες στην έκθεση *Interbrand Best Global Brands* το 2012. Τα έσοδα της εταιρείας για το 2024 ανήλθαν σε 1,5 δισεκατομμύρια ευρώ.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Ρωσίας
Κατηγορία:Ζυθοποιίες
Κατηγορία:Ρωσικά εμπορικά σήματα
Φινλανδική Ομοσπονδία Επιτραπέζιας Αντισφαίρισης

Η **Φινλανδική Ομοσπονδία Επιτραπέζιας Αντισφαίρισης** (φινλανδικά: *Suomen Pöytätennisliitto*, SPTL) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στη Φινλανδία. Ιδρύθηκε το 1938 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Φινλανδίας. Η έδρα της βρίσκεται στο Ελσίνκι και ο πρόεδρός της από το 2014 είναι ο Έσκο Χεϊκίνεν.

## Πρόεδροι
Οι διατελέσαντες Πρόεδροι είναι:
* 2014−τώρα: Έσκο Χεϊκίνεν

## Διοργανώσεις
* Φινλανδικό Διασυλλογικό Πρωτάθλημα Επιτραπέζιας Αντισφαίρισης
* Φινλανδικό Διασυλλογικό Πρωτάθλημα Επιτραπέζιας Αντισφαίρισης Γυναικών
* Φινλανδικό Πρωτάθλημα Επιτραπέζιας Αντισφαίρισης (ατομικό)

## Παραπομπές


## Εξωτερικοί σύνδεσμοι
*Επίσημη ιστοσελίδα της Φινλανδικής Ομοσπονδίας Επιτραπέζιας Αντισφαίρισης

Φινλανδία
Κατηγορία:Επιτραπέζια αντισφαίριση στη Φινλανδία
Αμστελφέιν

Το **Άμστελφεϊν** (ολλανδικά: *Amstelveen*) είναι δήμος στην Ολλανδία, στην επαρχία της Βόρειας Ολλανδίας. Είναι ένα προαστιακό τμήμα της μητροπολιτικής περιοχής του Άμστερνταμ.

## Οικονομία
Η αεροπορική εταιρεία KLM, έχει την έδρα της στο Άμστελφεϊν.  Η Air France-KLM αντιπροσωπεύεται από τα κεντρικά γραφεία της KLM.

## Παραπομπές


## Εξωτερικοί σύνδεσμοι
* 
* 

Κατηγορία:Διοικητική διαίρεση της Ολλανδίας
Τάγμα της Βρετανικής Αυτοκρατορίας

Το **Εξαιρετικότερο Τάγμα της Βρετανικής Αυτοκρατορίας** () είναι βρετανικό τάγμα ιπποσύνης, το οποίο τιμά ανθρώπους των τεχνών και των επιστημών αλλά και ανθρώπους με διαφορετική δημόσια προσφορά όπως και ανθρώπους που δραστηριοποιούνται στην φιλανθρωπία και στις αγαθοεργίες. Καθιερώθηκε στις 4 Ιουνίου του 1917 από τον Γεώργιο Ε΄. Διαθέτει πέντε κύριες διαβαθμίσεις και οι δύο ανώτερες βαθμίδες αντιστοιχούν στον τίτλο Σερ (Ιππότης) και Ντέιμ (Κυρία).

## Τάξεις
Οι τάξεις του τάγματος της Βρετανικής Αυτοκρατορίας με φθίνουσα σειρά:
*Ιππότης ή Κυρία μεγαλόσταυρος του εξαιρετικότερου τάγματος της Βρετανικής Αυτοκρατορίας (ΙΜΒΑ/ΚΜΒΑ)
*Ιππότης Διοικητής του εξαιρετικότερου τάγματος της Βρετανικής Αυτοκρατορίας (ΙΔΒΑ)
*Διοικητής του εξαιρετικότερου τάγματος της Βρετανικής Αυτοκρατορίας (ΔΒΑ)
*Αξιωματικός του εξαιρετικότερου τάγματος της Βρετανικής Αυτοκρατορίας (ΑΒΑ)
*Μέλος του εξαιρετικότερου τάγματος της Βρετανικής Αυτοκρατορίας (ΜΒΑ)
Αυτοί στους οποίους έχει απονεμηθεί αυτή η διάκριση, αναφέρονται σε γραπτά κείμενα με τη συντομογραφία του τίτλου τους (ΙΜΒΑ/ΚΜΒΑ, ΙΔΒΑ, ΔΒΑ, ΑΒΑ, ΜΒΑ).

## Παραπομπές


## Εξωτερικοί σύνδεσμοι
* 
*The Honours system — UK Government
*Queen's Birthday and New Year honours — *The London Gazette*, lists recipients of honours
*"The Most Excellent Order of the British Empire" (2002) — Cambridge University Heraldic and Genealogical Society
*"Order of Precedence in England and Wales", Velde, F. R. (2003) — Heraldica.org
*Search recommendations for the Order of the British Empire on the UK National Archives' website
*The Chapel of the Most Excellent Order of the British Empire – OBE Chapel Exterior detail — jpg image, IanMcGrawPhotos.co.uk
*Λεξικό Μουσικής της Οξφόρδης του Michael Kennedy, εκδ. Γιαννέλη, Α' αγγλική έκδ. 1985, τόμος Α', ΕΙΣΑΓΩΓΙΚΑ, ΤΙΤΛΟΙ ΕΥΓΕΝΙΑΣ

Κατηγορία:Ηνωμένο Βασίλειο
Κατηγορία:Τιμητικές διακρίσεις
Σεξουαλικές επιθέσεις στη Γερμανία την παραμονή της Πρωτοχρονιάς του 2016

Κατά τη διάρκεια των εορτασμών το βράδυ της παραμονής της Πρωτοχρονιάς 2015/2016, έγιναν σε διάφορες γερμανικές πόλεις εκατοντάδες σεξουαλικές επιθέσεις εις βάρος γυναικών.

Οι περισσότερες επιθέσεις πραγματοπoιήθηκαν μπροστά στο σιδηροδρομικό σταθμό της Κολωνίας. Επιθέσεις καταγράφηκαν και στο Αμβούργο, στο Μπίλεφελντ, στη Φρανκφούρτη, στο Ντόρτμουντ, στο Ντύσσελντορφ και στη Στουτγκάρδη. Αντίστοιχες επιθέσεις καταγράφηκαν και σε άλλες ευρωπαϊκές χώρες

Τα θύματα δέχτηκαν επίθεση αφού περικυκλώθηκαν, σε ανοιχτούς χώρους, από ομάδες ανδρών (πολλοί από τους οποίους ήταν μεθυσμένοι), κυρίως αραβικής ή βορειοαφρικανικής καταγωγής, σύμφωνα και με τις μαρτυρίες των ίδιων των θυμάτων.

Η γερμανική αστυνομία δέχτηκε επικρίσεις για τη στάση της τόσο κατά τη διάρκεια των επιθέσεων κυρίως στην Κολωνία, όσο και τις αμέσως επόμενες ημέρες. Tην 1η Ιανουαρίου 2016, το γραφείο τύπου της αστυνομίας της Κολωνίας εξέδωσε ανακοίνωση στην οποία έκανε λόγω για γενικά ειρηνικό εορτασμό κατά τη διάρκεια της αλλαγής του χρόνου.

Τις πρώτες μέρες μετά τα γεγονότα, δεν υπήρχαν αναφορές στις επιθέσεις σε πολλά γερμανικά μέσα ενημέρωσης. Αναφορές άρχισαν να γίνονται όταν άρχισε να φαίνεται η έκταση των επιθέσεων κυρίως από τις συνεχώς αυξανόμενες καταγγελίες στα μέσα κοινωνικής δικτύωσης. Η καθυστερημένη αναφορά στις επιθέσεις από τα μέσα ενημέρωσης, είχε ως αποτέλεσμα να κατηγορηθούν τόσο τα ίδια όσο και οι αρχές της Γερμανίας ότι προσπάθησαν να κρύψουν τα γεγονότα και την έκτασή τους για να αποφύγουν την κριτική σχετικά με την πολιτική που ακολουθείται σχετικά με την παροχή ασύλου και τη μετανάστευση.

Μέχρι τον Ιούλιο του 2016 τέσσερις από τους δράστες είχαν καταδικαστεί. Κατηγορίες εκκρεμούν για άλλα 120 άτομα εκ των οποίων οι μισοί δεν έχουν γερμανική υπηκοότητα και πήγαν πρόσφατα στη Γερμανία. Περισσότερες από 1200 γυναίκες δέχτηκαν επίθεση σε διάφορες γερμανικές πόλεις ενώ περισσότεροι από 2.000 άνδρες πιστεύεται ότι συμμετείχαν σ’ αυτές.

## Παραπομπές


Κατηγορία:Έγκλημα στη Γερμανία
Κατηγορία:Ομαδικός βιασμός
Κατηγορία:Περιστατικά βίας εις βάρος γυναικών
Μπαρτελεμί ντε Ρουά

Ο **Μπαρτελεμί [[Οίκος ντε Ρουά|ντε Ρουά]]** (γεννηθείς προς το 1170 - αποβιώσας στις 24 Ιανουαρίου 1237) ήταν Γάλλος ευγενής των τελών του 12ου αιώνα και των αρχών του 13ου αιώνα, ο οποίος διετέλεσε σύμβουλος του Βασιλέα της Γαλλίας Φίλιππου Β΄ Αυγούστου.

## Βιογραφία

Ο Μπαρτελεμί ντε Ρουά ήταν δεύτερος υιός του Ρογκ, άρχοντα του Ρουά και του Ζερμινί, και της Αντελίν ντε Γκιζ.

Νυμφεύθηκε την Πετρονίλ ντε Μονφόρ († 3 Φεβρουαρίου 1216), κόρη του Σιμόν ντε Μονφόρ και της Αμισί του Λέστερ, με την οποία και απέκτησε πέντε τέκνα:
* έναν υιό, τον Ζαν († 30 Ιουνίου 1278),
* μια κόρη, την Αλίξ (γεννηθείσα προς το 1195 - αποβιώσασα προς το 1226),
* μια κόρη, την Αμισί (γεννηθείσα προς το 1205),
* μια κόρη, την Αντελαΐντ († 5 Μαΐου 1311),
* μια κόρη, την Μαργκερίτ († 9 Φεβρουαρίου 1268).

Το 1205, πάντρεψε την κόρη του, Αλίξ (Αλίς), με τον Ζαν, υιό του Κόμη του Μπρετέιγ-Λέστερ. Παραχώρησε στους νεόνυμφους προίκα της τάξεως των, περίπου, 90 λιρών τουρνουά, αποτελούμενη από τα εδάφη του Αλμενές και του Μπερναί, μαζί με τα υπαγόμενα σε αυτά εδάφη. Ο Λαμπέρ Καντόκ, άρχοντας του Γκαϊγιόν, και ο Ρομπέρ ντε Κουρτεναί se portèrent garants de cet acte.

Μετά το 1208, ο Μπαρτελεμί ντε Ρουά διετέλεσε Μέγας Καμεράριος της Γαλλίας και κατέστη, χάρις στον τίτλο αυτόν, ως ένα εκ των σημαντικότερων προσώπων της Αυλής του Βασιλέα Φίλιππου Αυγούστου. Συμμετείχε, στο πλευρό του τελευταίου, στην Γ΄ Σταυροφορία και την μάχη της Μπουβίν.

Προς το 1215, ο Μπαρτελεμί ντε Ρουά ανήγειρε το Κάστρο του Ρετς εντός του δάσους του Κρουί, το οποίο είναι σήμερα γνωστό ως δάσος του Μαρλί.

Το 1221, ίδρυσε ένα αββαείο, αφιερωμένο στη Παναγία και τον Άγιο Λαυρέντιο σε κοντινή απόσταση από εκεί, πιο συγκεκριμένα στο Σαμπουρσί, εντός του λαγκαδιού του Ζουαγιανβάλ στην κάτω πλευρά του Μον ντε Ζουά ή Μονζουά. Το Αββαείο του Ζουαγιανβάλ, πλουσίως διακοσμημένο και ευρισκόμενο υπό των έλεγχο των Πρεμονστρατενσιανών, άκμασε σε σύντομο χρονικό διάστημα. Φιλοξενών τα λείψανα της Αγίας Κλοτίλδης, αποτέλεσε την νεκρόπολη της οικογένειας των Ρουά. Υπέφερε σε σημαντικό βαθμό κατά την περίοδο του Εκατονταετούς Πολέμου και την Ένωση του Δημοσίου Συμφέροντος.

Το 1224, παραχώρησε το ιδιωτικό του μέγαρο το οποίο ευρισκόταν επί της σημερινής *[[rue des Orfèvres]]* στο Παρίσι, στο Αββαείο του Ζουαγιαβάλ.

Τον Ιούνιο του 1225, Μπαρτελεμί ντε Ρουά παρευρέθηκε στην παραχώρηση που πραγματοποίησε προς τον Βασιλέα Λουδοβίκο Η΄ η Κόμισσα, Μαρί ντε Ποντιέ (προ 1199 † 1250), του εδάφους του Σαιν-Ρικιέ, του Ντουλάνς, του εδάφους του Αβέν, καθώς και των υπαγόμενων σε αυτό εδαφών, το σύνολο των οποίων ενσωματώθηκε στο βαϊλάτο της Αμιάν.

Διαδραμάτισε σημαντικό ρόλο κατά την περίοδο βασιλείας του Λουδοβίκου Η΄ και την αντιβασιλεία της Λευκής της Καστίλης.

Το 1227, ο Μπαρτελεμί ντε Ρουά συνεισέφερε στην απελευθέρωση του Λαμπέρ Καντόκ, κατόπιν αιτήματος της Λευκής της Καστίλης.

## Παραπομπές


## Πηγές
* Henri Lemoine, « Barthélémy de Roye, fondateur de l'abbaye de Joyenval », Revue d'histoire de Versailles et de Seine-et-Oise, 1937, p. 106-111

Κατηγορία:Μεγάλοι Καμεράριοι της Γαλλίας
Μπαρτελεμι ντε Ρουα
Μπαρτελεμι
Ιστορία δύο πόλεων

Το ***Ιστορία δύο πόλεων*** (πρωτότυπος τίτλος: ***A Tale of Two Cities***) είναι βρετανικό μυθιστόρημα του Κάρολου Ντίκενς, το οποίο πρωτοκυκλοφόρησε το 1859. Η πλοκή του εξελίσσεται μεταξύ Λονδίνου και Παρισίου, πριν τα και κατά τη διάρκεια των γεγονότων της Γαλλικής Επανάστασης. Πρόκειται για ένα από τα γνωστότερα μυθιστορήματα του συγγραφέα, και ένα από τα πιο επιτυχημένα σε πωλήσεις βιβλία όλων των εποχών, αφού πούλησε, συνολικά, 200 εκατομμύρια αντίτυπα παγκοσμίως και είναι στην κορυφή της λίστας των βιβλίων με τα περισσότερα αντίτυπα.

## Παραπομπές


## Εξωτερικοί σύνδεσμοι

* ''A Tale of Two Cities'' at Internet Archive.
*
* ''A Tale of Two Cities'' – The original manuscript of the novel, held by the Victoria and Albert Museum (requires Adobe Flash).
* 'Dickens: ''A Tale of Two Cities''', lecture by Dr. Tony Williams on the writing of the book, at Gresham College on 3 July 2007 (with video and audio files available for download, as well as the transcript).
* Analysis of ''A Tale of Two Cities'' on Lit React 

Κατηγορία:Μυθιστορήματα του Κάρολου Ντίκενς
Κατηγορία:Ιστορικά μυθιστορήματα
Κατηγορία:Μυθιστορήματα που έγιναν κόμικς
Κατηγορία:Μυθιστορήματα που έγιναν όπερες
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν ταινίες
Αναγνώστης Δεληγιάννης (ΚΚΕ)

Ο **Αναγνώστης Δεληγιάννης** (1895-1943) ήταν κομμουνιστής, καπνεργάτης συνδικαλιστής και μαχητής των Διεθνών Ταξιαρχιών. Εκτελέστηκε τον Ιούλιο του 1943 στο στρατόπεδο Παύλου Μελά Θεσσαλονίκης από τους Γερμανούς.

## Βιογραφικό

### Νεανικά χρόνια
Ο Αναγνώστης Δεληγιάννης γεννήθηκε το 1895 στο Γάνο της Ανατολικής Θράκης και το 1920 ήρθε με την οικογένειά του πρόσφυγας στην Καβάλα.
Στην Καβάλα δούλεψε ως καπνεργάτης, όπου ήρθε σε επαφή με την κομμουνιστική ιδεολογία και έγινε μέλος του ΚΚΕ. Διακρίθηκε στον καπνεργατικό συνδικαλισμό και έφτασε μέχρι τη θέση του γραμματέα της Καπνεργατικής Ομοσπονδίας Ελλάδας.

Στις εκλογές του 1933 ήταν υποψήφιος του ΚΚΕ στο νομό Σερρών. 
Για όλη του την αγωνιστική δράση διώχθηκε, φυλακίσθηκε και εξορίστηκε πολλές φορές.

### Από τον Αη-Στράτη στις Διεθνείς Ταξιαρχίες
Το 1934 εξορίστηκε στον Αη-Στράτη, απ' όπου δραπέτευσε το 1935 και κατέφυγε στη Σοβιετική Ένωση. Αργότερα μεταβαίνει μαζί με άλλους Έλληνες (Σακαρέλος, Βαβούδης κ.α) στην Ισπανία, όπου πολέμησε στον Ισπανικό εμφύλιο πόλεμο ως υποδιοικητής στον "ελληνικό λόχο" του τάγματος "Δημητρώφ" των Διεθνών Ταξιαρχιών. Διακρίθηκε στα πεδία των μαχών και του απονεμήθηκαν μετάλλια και διακρίσεις.

Το ψευδώνυμό του στην Ισπανία ήταν "Γιάννης Σιγανός".

### Ξανά στον Αη-Στράτη και τραγικό τέλος
Με τη λήξη του Ισπανικού εμφυλίου στις αρχές του 1939 περνά στη Γαλλία, συλλαμβάνεται από τις γαλλικές αρχές και απελαύνεται στην Ελλάδα, όπου το Καθεστώς της 4ης Αυγούστου τον εξορίζει και πάλι στον Αη-Στράτη.

Το 1943 κατά τη διάρκεια της ναζιστικής κατοχής, μεταφέρεται από τον Αη-Στράτη στις φυλακές Παύλου Μελά στη Θεσσαλονίκη.  Εκεί οι γερμανοβουλγαρικές αρχές του προτείνουν να λάβει την βουλγαρική υπηκοότητα αφού η οικογένειά του είχε εγκατασταθεί ως προσφυγική στην Καβάλα που ανήκε στη Βουλγαρική ζώνη κατοχής. Ο Δεληγιάννης αρνείται κατηγορηματικά αυτήν την πρόταση και στις 2 Ιουλίου 1943 οδηγείται στο εκτελεστικό απόσπασμα σε ηλικία 48 ετών, μαζί με 49 άλλους κομμουνιστές. Οι εκτελέσεις αυτές έγιναν από τους Γερμανούς ως αντίποινα για την εκτέλεση του γερμανού φρουράρχου της Νάουσας.

## Πηγές
# Κώστας Γκριτζώνας "Κόκκινοι δραπέτες 1920-1944", Εκδόσεις Γλάρος, Αθήνα 1985
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Ιστορία της Αντίστασης 1940-1944, Εκδόσεις Αυλός, Αθήνα 1979
# Γρηγόρης Φαράκος "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004

## Παραπομπές


Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Ισπανικός Εμφύλιος
Κατηγορία:Εκτελεσθέντες αντιστασιακοί
Γ. Π. Λίπσκομπ

Ο **Γουίλιαμ Πέρσι Λίπσκομπ** (αγγλικά: *William Percy Lipscomb*, 1887 - 25 Ιουλίου 1958) ήταν Βρετανός σεναριογράφος, δραματουργός, σκηνοθέτης και παραγωγός ταινιών, που το μεγαλύτερο μέρος της καριέρας του το πέρασε στο Χόλιγουντ. Περισσότερο γνωστός ήταν ως **Γ. Π. Λίπσκομπ** (*W. P. Lipscomb*). Πιο δημοφιλής, όμως, είναι ως σεναριογράφος, και μάλιστα βραβευμένος με Όσκαρ Καλύτερου Διασκευασμένου Σεναρίου, για την ταινία *[[Πυγμαλίων (ταινία)|Πυγμαλίων]]* (1938). Μερικές από τις πιο γνωστές ταινίες που έχει συμμετάσχει, ως σεναριογράφος, είναι το *[[Υπό την Σκιάν της Λαιμητόμου]]* (1935), το *Under Two Flags* (!936), το *The Garden of Allah* (1936) και το *[[Δουνκέρκη (ταινία, 1958)|Δουνκέρκη]]* (158).

## Παραπομπές


## Εξωτερικοί σύνδεσμοι
* 

Κατηγορία:Βρετανοί σεναριογράφοι
Κατηγορία:Βρετανοί παραγωγοί ταινιών
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Κατηγορία:Βρετανοί σκηνοθέτες κινηματογράφου
Πανεπιστήμιο Ροβίρα ι Μπιρζίλι

Το **Πανεπιστήμιο Ροβίρα ι Μπιρζίλι** (Universitat Rovira i Virgili) είναι ένα από τα μεγαλύτερα πανεπιστήμια της Καταλονίας. Η κύρια έδρα του είναι στην Ταρραγόνα αν και οι έξι πανεπιστημιουπόλεις τους μοιράζονται μεταξύ του Ρέους, της Τορτόζα, της Μπιλασέκα και του Κάτω Πενεδές. Το 2016 τοποθετείτο στις θέσεις μεταξύ 401 και 500 των καλύτερων πανεπιστημίων του κόσμου στην κατάταξη του *Times Higher Education Supplement* κυρίως χάρη στο πλήθος των ακαδημαϊκών δημοσιεύσεων των ερευνητών του. Το ακαδημαϊκό έτος 2015-16 στα 119 προπτυχιακά, μεταπτυχιακά και διδακτορικά προγράμματα του πανεπιστημίου φοίτησαν 11.500 άτομα.

## Ιστορία
Το πανεπιστήμιο ιδρύθηκε το 1991 από την Κυβέρνηση της Καταλονίας για να καλύψει τις ακαδημαϊκές ανάγκες της επαρχίας της Ταρραγόνας και ονομάστηκε προς τιμήν του Καταλανού διανοούμενου Αντόνι Ροβίρα ι Μπιρζίλι. Θεωρείται απόγονος του Πανεπιστημίου της Ταρραγόνας, του πρώτου πανεπιστημίου της περιοχής που ιδρύθηκε το 1572 από τον Καστιλιανό κληρικό και αρχιεπίσκοπο της Ταραγόνας, Γκασπάρ Θερβάντες ντε Γκαέτα. Η καταπίεση των καταλανικών θεσμών και η ενσωμάτωση του συνόλου των ακαδημαϊκών θεσμών της Καταλονίας στο Πανεπιστήμιο της Σερβέρα μετά τον Πόλεμο της Ισπανικής Διαδοχής επέφερε το κλείσιμο του πανεπιστημίου. Η ακαδημαϊκή ζωή επανήλθε σταδιακά με τη λειτουργία επαγγελματικών σχολών επικεντρωμένων στην βιομηχανική παραγωγή στην Τεράσα και την Ταρραγόνα τη δεκαετία του 1960 και την ίδρυση αντιπροσωπειών σπουδών της φιλοσοφικής σχολής και των επιστημών εκ νέου στην πόλη της Ταρραγόνας από το Πανεπιστήμιο της Βαρκελώνης. Το 1977 ξεκίνησε η λειτουργία της σχολής Ιατρικής στο Ρέους και το 1983 δημιουργήθηκαν οι σχολές Φιλοσοφίας και Επιστημών στην Ταρραγόνα.

## Παραπομπές

Κατηγορία:Πανεπιστήμια στην Καταλωνία
Κατηγορία:Ταρραγόνα
Ολλανδική Ομοσπονδία Επιτραπέζιας Αντισφαίρισης

Η **Ολλανδική Ομοσπονδία Επιτραπέζιας Αντισφαίρισης** (ολλανδικά: *Nederlandse Tafeltennisbond*, NTTB) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Ολλανδία. Ιδρύθηκε στις 23 Ιουνίου του 1935 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ολλανδίας. Η έδρα της βρίσκεται στο Zoetermeer και ο πρόεδρός της από το 2016 είναι ο Γιαν Σίμονς.

## Πρόεδροι
Οι διατελέσαντες Πρόεδροι είναι:
* 2008−2010: Έντγκαρ Φερκόιεν
* 2010−2016: Ρόναλντ Κράμερ
* 2016−τώρα: Γιαν Σίμονς

## Διοργανώσεις
*Ολλανδικό Διασυλλογικό Πρωτάθλημα Επιτραπέζιας Αντισφαίρισης
*Ολλανδικό Διασυλλογικό Πρωτάθλημα Επιτραπέζιας Αντισφαίρισης Γυναικών
*Ολλανδικό Πρωτάθλημα Επιτραπέζιας Αντισφαίρισης (ατομικό)

## Ανάπτυξη των μελών
Στατιστικά στοιχεία της ανάπτυξης των μελών και του αριθμού των συλλόγων.

## Παραπομπές


## Εξωτερικοί σύνδεσμοι
*Επίσημη ιστοσελίδα της Ολλανδικής Ομοσπονδίας Επιτραπέζιας Αντισφαίρισης

Ολλανδία
Κατηγορία:Επιτραπέζια αντισφαίριση στην Ολλανδία